**De astăzi m-am schimbat**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Versurile mele, de la o vreme, nu-mi mai plac,

Am să le bag la arest pentru urâțenie;

Ori să le înghesui într-o carte ca să pot să tac,

Să moară cu zile și-nfometare în tâmpenie.

Am vrut să le vând, să le schimb pe unele bune,

N-am găsit editori, negustori de suflet în secret;

Poeți ca mine, inventivi de rime în profesiune

Sunt ca broaștele pe baltă, ce se-ngână indiscret.

Și-i rău ! Și-i rău ! Și-i rău ! Ba chiar și păcat !

Poezia rămâne, totuși, acel crez ce ne susține

Și de-aceea, eu unul, de astăzi m-am schimbat

Și am să scriu versuri, din ce în ce mai bine.